
 PËR NDRYSHIMIN E PËRGJEGJËSISË SË ADMINISTRIMIT TË 15 000 M2 SIPËRFAQE TRUALLI dhe TË OBJEKTEVE TË REZERVAVE TË SHTETIT “AGJENCIA KAVAJË”, NGA MINISTRIA E BRENDSHME MINISTRISË SË SHËNDETËSISË DHE TRANSFERIMIN NË PRONËSI  TË BASHKISË SË KAVAJËS  TË 49 844 M2 SIPËRFAQE TRUALLI DHE TË OBJEKTEVE TË KËSAJ AGJENCIE

Në mbështetje të nenit 100 të Kushtetutës, të neneve 8, 10 e 11 të ligjit nr.8743, datë 22.2.2001 “Për pronat e paluajtshme të shtetit”, si dhe të neneve 3, 5, e 17 të ligjit nr.8744, datë 22.2.2001 “Për transferimin e pronave të paluajtshme publike të shtetit në njësitë e qeverisjes vendore”, me propozimin e Ministrit të Brendshëm, Këshilli i Ministrave

VENDOSI:

1. Kalimin në përgjegjësi administrimi të 15 000 m2 sipërfaqe trualli dhe të disa objekteve të rezervave të shtetit “Agjencia Kavajë”, nga Ministria e Brendshme Ministrisë së Shëndetësisë. Prona kufizohet: në jug nga rruga qytet-autostradë, në lindje nga ish-SMT-ja, në perëndim nga autostrada dhe në veri nga pjesa që i transferohet në pronësi bashkisë së Kavajës.
2. Transferimin e një sipërfaqeje 49 844 m2 truall dhe të objekteve të rezervave të shtetit “Agjencia Kavajë”, në pronësi të bashkisë  së Kavajës, por kësaj bashkie nuk i transferohet “Magazina (depo) nr.7”, e cila ka kaluar në përgjegjësi administrimi të prefektit të qarkut të Tiranës, me vendimin nr.773, datë 19.11.2004 të Këshilli të Ministrave.
3. Ngarkohen Ministri i Brendshëm, Ministri i Shëndetësisë, kryetari i bashkisë së Kavajës dhe kryeregjistruesi i Pasurive të Paluajtshme të Republikës së Shqipërisë të ndjekin  procedurat e nevojshme për zbatimin e këtij vendimi.
Ky vendim hyn në fuqi menjëherë.

